■229 
forog, hogy valamelyik hivatalba téved, ahol pedig rendes 
körülmények között csak „külömbeni elővezettetés terhe alatt" 
tesz látogatást, különben óvakodik tőle. - A szó legszorosabb 
értelmében vett földszinti helyiségek olyan setétek a szűk 
Apponyi-utczában, hogy bennök csak verőfényes napon látni 
valamit — borús időben a látogatás kárba veszett — délelőtt 
pedig, mikor a gyűjtemények megtekinthetők, többnyire 
árnyékban vannak A helyiségek olyan szűkek, annyira meg 
vannak rakva a gazdag gyűjtemények elhelyezésére szolgáló 
bútorokkal, hogy egyszerre csak kevés látogató fér be s ezek 
is örökké abban a veszedelemben forognak, hogy egymást 
kerülgetve: az üvegszekrényekben, valamely kiállított nagyobb 
tárgyban s esetleg magukban tesznek kárt. 
2. A gyűjtemények elhelyezése szempontjából. — A fent- 
említett tárgyaknak csak mintegy harmada van megtekinthetésre 
kiállítva s ezek is annyira össze vannak tér szűke miatt zsúfolva, 
hogy alig fele látható jól, amennyiben a fentemlített mostoha 
világítás megengedi, mig a többi fiókokba, ládákba rakva s 
így tulaj donképeni rendeltetésére, megtekinthetőségére nézve 
el van veszve, hozzáférhetetlenné téve. 
8. Nem kevésbé alkalmatlanok a helyiségek valamely 
múzeum éle tében olyannyira fontos folyó múzeumi teendők 
végzésére. Nem lévén dolgozó- szoba, a nyári időszakban 
alig végezhető valami, mert ha csak a custos minden órai 
munka után az előszedett tárgyakat rögtön el nem akarja 
rakni — amely munka sok időt vesz igénybe — kénytelen 
volna a három szegényes helyiség egyikét melyben pedig 
szintén vannak megtekintésre érdemes, máshol el nem helyez- 
hető dolgok - állandóan elzárva tartani a látogatók előtt. 
A szükséges m úzeumi munkák saisonja tulaj donképen tehát 
az ősz, tél és tavasz volna. — De ezekben a mélyen fekvő, 
boltozatos helyiségekben a nevezett évszakokban a levegő 
olyan hűvös és nedves, a legkisebb, egyetlen fűthető szoba 
annyira túl van zsúfolva bútorokkal, hogy ott a custos, egész- 
ségének komoly veszélyeztetése nélkül, huzamosabb időn át 
alig dolgozhatik. 
Mindezek a mostoha körülmények annyira megbénítják a 
custos működését, hogy az csak a múlhatatlanul szükséges, a gyűj- 
teményeket a pusztulástól megóvó munkálkodásra szorítkozhatik. 
Ezek után alig végezhetem jelentésemet egyébbel, mint 
ha kérem a tisztelt közgyűlést, hogy a választmányt abbeli 
törekvésében, hogy gyűjteményeink számára alkalomadtán a 
mostaninál alkalmatosabb helyiséget szerezhessen, hathatósan 
támogatni s jelentésemet tudomásul venni méltóztassék. 
A közgyűlés aj elentést élénk helyesléssel tudomásul veszi. 
